ร้านรถเข็นริมถนนสุวินทวงศ์ฝั่งขาออก ช่วงหน้างามเด่นเฟอร์นิเจอร์ ขายเฉพาะกลางคืนค่ะ ขายทั้งก๋วยเตี๋ยวทะเล บะหมี่หมูแดง และข้าวมันไก่ ราคาไม่แพง มีลูกค้าแวะซื้อเยอะเหมือนกัน 

ข้าวมันไก่ผสม (40 บาท) ไก่ต้มเนื้อแน่นชิ้นหนา ไม่แห้งเกินไป ไก่ทอดกับข้าวมันออกเค็มไปหน่อย แต่ก็ชอบนะคะ

เกี๊ยวน้ำปู (50 บาท) น้ำซุปเราว่าหวานนิดๆ  เกี๊ยวหมูรสใช้ได้แต่แข็งไปหน่อย จานนี้ให้ปูเป็นชิ้นๆมาเพียบ กินปูจนเบื่อ....

เส้นเล็กน้ำทะเล (50 บาท) เครื่องเยอะปลา ปู กุ้ง ความสดพอได้ รสชาติเฉยๆ

เส้นเล็กต้มยำน้ำข้น (50 บาท) อันนี้เมนูเด็ดของร้านที่ใครๆมักจะสั่ง ให้เครื่องทะเลเยอะเช่นกัน แต่เราว่าต้มยำรสหวานนม(ข้นจืด)ไปหน่อย

รวมๆรสชาติอาจจะไม่เด่น แต่หนักเครื่องใช้ได้ เป็นร้านที่คุ้มค่าดีค่ะ